stanford-oval/wikipedia huggingface dataset:
เรลิก
แหล่งข้อมูลอื่น

เรลิกโดย Catholic Encyclopedia
เรลิกโดย catholic.com เก็บถาวร 2009-04-21 ที่ เวย์แบ็กแมชชีน
เรลิกของคณะฟรันซิสกัน โดย National Shrine of St Francis of Assisi เก็บถาวร 2009-04-29 ที่ เวย์แบ็กแมชชีน
Keeping Relics in Perspective เก็บถาวร 2016-03-06 ที่ เวย์แบ็กแมชชีน
A Place for Relics (ที่สำหรับเรลิก) เก็บถาวร 2009-05-13 ที่ เวย์แบ็กแมชชีน
The veneration of the relics of saints (การสักการะเรลิก) ตาม Summa Theologiae เก็บถาวร 2008-07-25 ที่ เวย์แบ็กแมชชีน
Book:Reliques et sainteté dans l'espace médiéval
เรลิกของนักบุญดีมิเทรียส (St. Demetrius) ที่มหาวิหาร Thessalonika, ประเทศกรีซ
เรลิกที่โบสถ์ซานเปโคร (San Pedro) ที่อเยอร์เบ (Ayerbe) ประเทศสเปน
ภาพเขียนของผ้าซับพระพักตร์ของพระเยซู โดยฟรานซิสโก เดอ เซอบาราน
ภายในวิหารเซนต์บอนิเฟส (Saint Boniface) ที่โบสถ์วาฟฮุยเซน (Warfhuizen) ประเทศเนเธอร์แลนด์ กระดูกชิ้นกลางเป็นของนักบุญบอนิเฟส ห่อกระดาษทางซ้ายและขวาเป็นเศษกระดูกของนักบุญเบเนดิกต์แห่งเนอร์เซียและนักบุญแบร์นาร์แห่งแกลร์โว
ธวัช พรรัตนประเสริฐ

| ธวัช พรรัตนประเสริฐ |
| --- | --- |
เกิด: 8 มกราคม พ.ศ. 2537 (30 ปี) ธวัช พรรัตนประเสริฐ
อาชีพ: นักแสดง นักเรียน
ปีที่แสดง: พ.ศ. 2554 - ปัจจุบัน
ผลงานเด่น: ' เอ๊กซ์ ' จากภาพยนตร์ Suck Seed ห่วยขั้นเทพ
สังกัด: จีทีเอช
ฐานข้อมูล
IMDb
ธวัช พรรัตนประเสริฐ ชื่อเล่น เอิร์ธ เป็นนักแสดงชาวไทยที่มีผลงานแสดงภาพยนตร์เรื่องแรก Suck Seed ห่วยขั้นเทพ โดยรับบทเป็น เอ๊กซ์ มือกลองของวง ธวัชมีพี่น้อง 3 คน โดยเขาเป็นบุตรคนที่สอง จบการศึกษาในระดับมัธยมศึกษาจาก โรงเรียนโพธิสารพิทยากร และจบปริญญาตรีจากคณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต
ประวัติ

สำหรับงานวงการบันเทิง ธวัชได้เล่นภาพยนตร์เรื่อง Suck Seed ห่วยขั้นเทพ เป็นเรื่องแรก โดยมีแมวมองสนใจในมาดกวนๆ อีกทั้งยังเล็งเห็นความสามารถในด้านดนตรีของธวัช จึงได้ชักชวนให้ไปแคสติ้งในภาพยนตร์ดังกล่าว
สำหรับบทบาทในหนัง Suck Seed ห่วยขั้นเทพ ธวัช รับบทเป็น เอ็กซ์ มือกลองบ้าพลัง เจ้าของวลีเด็ดอย่าง ส้ม อ๊า...ที่หวังจะเด็ดดอกฟ้าอย่างน้องส้ม ดาวโรงเรียน (รับบทโดย บี วนิดา พรนำโชคชัย) แต่ด้วยความห่วยของเอ็กซ์ ก็ไม่สามารถคว้าใจเธอมาครอบครองได้ นำซ้ำ น้องส้ม สุดสวยยังไปปิ๊งรักกับทอมอีกต่างหาก งานนี้หนุ่มเอ็กซ์เลยฝังใจ และแค้นทอมไปตลอดกาล ขณะที่เพื่อนๆ ที่ก๊วนห่วย ชักชวนให้เอ็กซ์ เข้าร่วมวงเพื่อจะไปประกวดระดับประเทศหนุ่มเอ็กซ์จึงไม่รีรอที่จะตอบรับ เพราะคิดว่าการเป็นนักดนตรีเท่ๆ จะทำให้สาวกรี๊ด...แทบขาดใจนั่นเอง
ATM เออรัก เออเร่อ รับบท ปิ๊ด นับถือแป๊ด (จจ - เฉลิมพล ทิฆัมพรธีรวงศ์ / แฟนฉัน) เป็นรุ่นพี่ ถ้ามีใครซักคนที่จะโง่กว่าไอ้แป๊ดก็คือปื๊ดนี่แหละ เป็นเด็กแว้น ไม่มีอาชีพชัดเจน งานหลักคือขี่มอไซต์พาก๊อบหนีเที่ยว มีจ๊อบเล็กๆ น้อยๆ ด้วยการเป็นเบ๊ให้กับนักบอลทีมชลบุรีเอฟซี (รวมถึงเป็นแมสคอตปลาฉลาม) รักก๊อบ (ฝน - ศนันธฉัตร ธนพัฒน์พิศาล) มาก อะไรๆ ก็ขึ้นอยู่กับก๊อบ ก๊อบคือทุกสิ่ง รักจริงหวังแต่ง ดราม่าจัด ผิดหวังก็ผิดหวังรุนแรง พูดจาเสี่ยวแดก แต่คิดว่าเท่
แสบจิ๋ว ป่วนหัวใจ รับบท ต้น หนุ่มมัธยมปลายมาดกวน ติดเล่นมุข รักการเล่นเบส เพื่อนสนิทของมิว (เฟิร์ส - ณพวีร์ กิจนิยม) แต่ก็ต่างกันราวฟ้ากับเหวเพราะสาวๆมักจะกรี๊ดมิวแต่กลับโห่ใส่ต้น ต้นรักเดียวใจเดียว หญิงเดียวที่ต้นหลงรักคือเบลล์ (แม็กกี้ - อาภา ภาวิไล) ต้นพยายามทำทุกวิถีทางเพื่อให้เบลล์มาสนใจแต่ก็ไม่เคยสำเร็จซักครั้ง
ผลงาน > ภาพยนตร์

| ปี | เรื่อง | บทบาท |
| --- | --- | --- |
| พ.ศ. 2554 | Suck Seed ห่วยขั้นเทพ | เอ๊กซ์ |
| พ.ศ. 2555 | ATM เออรัก เออเร่อ | ปื๊ด |
| พ.ศ. 2555 | คำตอบของหัวใจ (ภาพยนตร์สั้น) | โย |
| พ.ศ. 2555 | รัก 7 ปี ดี 7 หน (ตอน 14) | เพื่อนของป่วน (รับเชิญ) |
| พ.ศ. 2557 | ตีสาม คืนสาม 3D ตอน คืน 3 และตอน กงเต๊ก | ต้า |
| พ.ศ. 2557 | แก๊งปรี๊ดจะREADใจเธอ | โม |
| พ.ศ. 2559 | U-TURN จุดกลับใจ | ซัลมาน |
| พ.ศ. 2566 | เสือเผ่น 1 |  |
ผลงาน > ละคร

| ปี | เรื่อง | บทบาท |
| --- | --- | --- |
| พ.ศ. 2555 | แสบจิ๋ว ป่วนหัวใจ | ต้น |
| พ.ศ. 2556 | รักสุดฤทธิ์ | บ๊วย |
| พ.ศ. 2559 | ผมม้า หน้าเต่อ | ไนท์ |
| พ.ศ. 2560 | เลิฟซองส์เลิฟซีรีส์ ตอน แพ้ทาง  | ตูน |
| พ.ศ. 2560 | เลิฟบุกส์เลิฟซีรีส์ ตอน Secret & Summer เผลอใจให้รักเธอ | ซิลเวอร์ |
| พ.ศ. 2561 | Bangkok Ghost Stories ตอน ห้องเลี้ยงผี | บอม |
| พ.ศ. 2561 | Bangkok รัก Stories ตอน อ้าวเฮ้ย @อารีย์ | องอาจ |
| พ.ศ. 2562 | ลูกผู้ชาย : ภูผา | สมคิด |
| พ.ศ. 2565 | บ้านโชคดี เดอะซีรีส์ ตอน นักศึกษาพาสยอง | ยอร์ค |
| พ.ศ. 2567 | มือปราบกระทะรั่ว | หรั่ง |
ผลงาน > ซิทคอม

| ปี | เรื่อง | บทบาท |
| --- | --- | --- |
| พ.ศ. 2554 | หมวดโอภาส ยอดมือปราบคดีพิศวง | ตี๋น้อย |
| พ.ศ. 2555 | หมวดโอภาส เดอะซีรีส์ปี 2 | แสบ |
| พ.ศ. 2556 | ออฟฟิศพิชิตใจ | รับเชิญ |
| พ.ศ. 2557 | ATM คู่เว่อร์..เออเร่อเออรัก 2 | ปื๊ด |
| พ.ศ. 2557 | บ้านนี้มีรัก ตอน เด็กฝึกงานที่เคารพ | เคน (รับเชิญ) |
| พ.ศ. 2558 | ระเบิดเถิดเทิงสิงโตทอง | สมชาย |
| พ.ศ. 2559 | ระเบิดเถิดเทิงแดนเซอร์ทะลวงไส้ | รับเชิญ |
ผลงาน > คอนเสิร์ต

| ปี | ชื่อคอนเสิร์ต | สถานที่ | วันจัดงาน |
| --- | --- | --- | --- |
| พ.ศ. 2554 | Suckseed Day (ซักซี๊ดเดย์) | SF World Cinema Central World | 10 เมษายน พ.ศ. 2554 |
| พ.ศ. 2554 | Chick Mountain Music Festival (มัน ไก่ มาก) | ค่ายฝึกนักศึกษาวิชาทหาร เขาชนไก่ | 27 สิงหาคม พ.ศ. 2554 |
ผลงาน > มิวสิกวีดิโอ

| ปี | ชื่อเพลง | ศิลปิน | อัลบั้ม | สังกัด |
| --- | --- | --- | --- | --- |
| พ.ศ. 2554 | ซักซี้ดนึง  (Concert Version) | Suck Seed (พีช พชร จิราธิวัฒน์) | เพลงประกอบภาพยนตร์  Suck Seed ห่วยขั้นเทพพ | จีนี่เรคอร์ดส  (Genie Records) |
| พ.ศ. 2555 | เก็บไว้ทำกับแฟน | นท เดอะสตาร์ 7  (นท พนายางกูร) | Story Noet | เอ็กแซ็กท์ (Exact) |
| พ.ศ. 2555 | อยากรักต้องไม่กลัวคำว่าเสียใจ | ธนิดา ธรรมวิมล  (ดา เอ็นโดรฟิน) | Ost. รัก 7 ปี ดี 7 หน | จีเอ็มเอ็ม ไท หับ (GTH) |
| พ.ศ. 2555 | สิ่งมีชีวิตที่คิดได้และเจ็บเป็น | โซคูล | Social | จีเอ็มเอ็ม แกรมมี่  (Gmm Grammy) |
| พ.ศ. 2556 | ข้าน้อยสมควรตาย | Cocktail | Ost.ตีสามคืนสาม 3D | จีนี่เรคอร์ดส  (Genie Records) |
ผลงานโฆษณา

| ปี | สินค้า | ชื่อเรื่อง |
| --- | --- | --- |
| พ.ศ. 2554 | เป๊ปซี่ | เป๊ปซี่...ดนตรีเต็มที่ด้วยกันได้ |
รางวัลที่ได้รับ

| ปี | ชื่อรางวัล | งาน |
| --- | --- | --- |
| พ.ศ. 2555 | รางวัลขวัญใจเด็กแนวส์ | KazzAwards ครั้งที่ 6 |
แหล่งข้อมูลอื่น

Facebook Office
Twitter Office
Nangdee
Earth Family
เปาสิ้น

| เปาสิ้น |
| --- | --- |
鮑信
เปาสิ้นจากเกม Romance Of The Three Kingdoms XI ของค่ายเกม KOEI

เสนาบดีรัฐแห่งรัฐเจปัก (濟北相)
ดำรงตำแหน่ง 191–192
กษัตริย์: พระเจ้าเหี้ยนเต้
ขุนพลปราบคนเถื่อน (破虜將軍) (รักษาการ)
ดำรงตำแหน่ง 190–191
กษัตริย์: พระเจ้าเหี้ยนเต้
นายร้อยทหารม้า (騎都尉)
ดำรงตำแหน่ง ?–189
กษัตริย์: จักรพรรดิฮั่นหลิง
 
ข้อมูลส่วนบุคคล
เกิด: ค.ศ. 152 ซินไท่ มณฑลชานตง
เสียชีวิต: ค.ศ. 192 (40 ปี) เทศมณฑลตงผิง มณฑลชานตง
บุตร: Bao Shao เป้า ซฺวิน
บุพการี: Bao Dan (บิดา)
ญาติ: เปาต๋ง (น้องชาย)
อาชีพ: ขุนพล ขุนนาง ขุนศึก

เปาสิ้น (ค.ศ. 152–192) เป็นขุนพล ขุนนาง และขุนศึกชาวจีน ที่มีชีวิตอยู่ในปลายราชวงศ์ฮั่นตะวันออก มีน้องชายชื่อเปาต๋ง
เมื่อครั้งตั๋งโต๊ะเริ่มเข้ามามีอำนาจในเมืองหลวง เปาสิ้นคิดอ่านเห็นว่า หากนานไปตั๋งโต๊ะต้องคิดเหิมเกริมเป็นแน่แท้ จึงปรึกษาอ้วนเสี้ยวเพื่อหาทางกำจัดตั๋งโต๊ะ แต่อ้วนเสี้ยวยังมิเห็นด้วย อ้วนเสี้ยวว่าแผ่นดินเพิ่งสงบ ยังมิควรก่อการใดๆให้วุ่นวายอีก เปาสิ้นจึงไปปรึกษาอ้องอุ้น แต่อ้องอุ้นก็คิดอ่านเช่นเดียวกันกับอ้วนเสี้ยว อ้องอุ้นว่าจะทำการใดต้องคิดตรองดูให้ดีก่อน เปาสิ้นน้อยใจ พาพรรคพวกออกไปอยู่ป่า ภายหลังครั้งรวบรวมกองกำลังพันธมิตรปราบตั๋งโต๊ะ เปาสิ้นก็ได้นำทัพมาร่วมด้วย ครั้งนั้นเปาสิ้นสั่งให้เปาต๋งนำทหารม้า 5,000 นายบุกตีด่านกิสุยก๋วน แต่แตกพ่ายแก่ทัพของฮัวหยง เปาต๋งเสียชีวิตในการรบ ภายหลังเปาสิ้นเข้าเป็นขุนพลใต้สังกัดของแฮหัวตุ้น ปีหนึ่งโจรโพกผ้าเหลืองอาละวาดหนักในหลายพื้นที่ โจโฉส่งทัพไปปราบปรามโจรโพกผ้าเหลือง เปาสิ้นก็เข้าร่วมการรบด้วย แต่เสียชีวิตในการรบ
ครอบครัว

น้องชาย เปาต๋ง
เกาะแนนคาวรี

| ชื่อท้องถิ่น: Mūötสมญา: Nankovri |
| --- | --- |
เกาะแนนคาวรีแสดงแผนที่หมู่เกาะอันดามันและนิโคบาร์เกาะแนนคาวรีแสดงแผนที่อ่าวเบงกอล
ชื่ออื่น: Nancowry Island नन्कोव्री द्वीप
ภูมิศาสตร์
ที่ตั้ง: อ่าวเบงกอล
พิกัด: 7°59′N 93°33′E﻿ / ﻿7.98°N 93.55°E﻿ / 7.98; 93.55
กลุ่มเกาะ: หมู่เกาะนิโคบาร์
แหล่งน้ำใกล้เคียง: มหาสมุทรอินเดีย
พื้นที่: 47 ตารางกิโลเมตร (18 ตารางไมล์)
ความยาว: 11.2 กม. (6.96 ไมล์)
ความกว้าง: 7.5 กม. (4.66 ไมล์)
ความยาวชายฝั่ง: 47 กม. (29.2 ไมล์)
ระดับสูงสุด: 162 ม. (531 ฟุต)
การปกครอง
 อินเดีย
อำเภอ: นิโคบาร์
กลุ่มเกาะ: หมู่เกาะนิโคบาร์
เขตปกครองของอินเดีย: เขตการปกครองแนนคาวรี
ตาลุก: เตห์สีลแนนคาวรี
เมืองใหญ่สุด: เมโย (มะละกา) พอยต์ (ประชากร 516 คน)
ประชากรศาสตร์
ประชากร: 1,019 (ค.ศ. 2011)
ความหนาแน่น: 21.7/กม.2 (56.2/ตารางไมล์)
กลุ่มชาติพันธุ์: ชาวฮินดู, ชาวนิโคบาร์
ข้อมูลอื่น ๆ
เขตเวลา: IST (UTC+5:30)
PIN: 744301
รหัสโทรศัพท์: 03192
ISO code: IN-AN-00
เว็บไซต์ทางการ: www.and.nic.in

อัตราการรู้หนังสือ: 84.4%
อุณหภูมิเฉลี่ยในฤดูร้อน: 32.0 องศาเซลเซียส (89.6 องศาฟาเรนไฮต์)
อุณหภูมิเฉลี่ยในฤดูหนาว: 28.0 องศาเซลเซียส (82.4 องศาฟาเรนไฮต์)
รหัสการสำมะโน: 35.638.0002
ภาษาทางการ: ฮินดี, อังกฤษ, ทมิฬ   แนนคาวรี (เฉพาะถิ่น)
 
แนนคาวรี (อังกฤษ: Nancowry, ออกเสียง: /nænˈkaʊri/; แนนคาวรี: Mūöt; ฮินดี: नन्कोव्री Nankovrī) เป็นเกาะในส่วนตรงกลางของหมู่เกาะนิโคบาร์ ตั้งอยู่ในมหาสมุทรอินเดีย ทางตะวันออกเฉียงเหนือระหว่างอ่าวเบงกอลและทะเลอันดามัน
ประวัติ

ในปี ค.ศ. 1755 รัฐบาลเดนมาร์กได้อ้างสิทธิ์ในอำนาจอธิปไตยเหนือหมู่เกาะนิโคบาร์อย่างเป็นทางการภายใต้ชื่อเฟรเดอริกซูเอร์เน (Frederiksøerne, "หมู่เกาะเฟรเดอริก") และสนับสนุนภารกิจที่ก่อตั้งโดยคริสตจักรมอเรเวียแห่งแฮร์นฮูท (Moravian Brethren of Herrnhut) ชาวเดนมาร์กได้ก่อตั้งอาณานิคมชั่วคราวบนเกาะซึ่งพวกเขาตั้งชื่อว่า Ny Sjælland ("นิวซีแลนด์")
เกาะแนนคาวรีซึ่งอยู่ติดกับเกาะกาโมร์ฏา (Kamorta Island) ทางเหนือ ก่อให้เกิด "ท่าเรือแนนคาวรีที่เป็นอ่าวปิดขนาดใหญ่" ซึ่งลูกเรือชาวยุโรปใช้มาตั้งแต่คริสต์ศตวรรษที่ 17 เป็นอย่างน้อย และได้รับการยกย่องว่าเป็น "ท่าเรือธรรมชาติที่ปลอดภัยที่สุดแห่งหนึ่งในโลก" ดูเหมือนว่าท่าเรือนี้ใช้เป็นฐานสำหรับโจรสลัด ในปี ค.ศ. 1868 ราชนาวีอังกฤษได้บุกเข้าไปในท่าเรือนี้ด้วยกำลังบางส่วน เพื่อทำลายเรือที่ต้องสงสัยว่าเป็นโจรสลัด
ประวัติ > สึนามิ ค.ศ. 2004

เกาะนี้เช่นเดียวกับเกาะอื่น ๆ มากมายในหมู่เกาะอันดามันและนิโคบาร์ได้รับผลกระทบอย่างรุนแรงจากสึนามิที่เกิดจากแผ่นดินไหวในมหาสมุทรอินเดียในปลายปี ค.ศ. 2004 ตามรายงานของ เอส.บี. ทีโอล (S.B. Deol) จเรตำรวจแห่งหมู่เกาะอันดามันและนิโคบาร์ กลุ่มเกาะที่รวมเกาะแนนคาวรีเป็นหนึ่งในจุดที่ได้รับผลกระทบรุนแรงที่สุดในหมู่เกาะ โดยมีผู้สูญหายและคาดว่าเสียชีวิตหลายพันคน ภาพถ่ายดาวเทียมหลังเกิดสึนามิ และรายงานสถานการณ์ของรัฐบาลระบุว่า ในขณะที่บางส่วนของเกาะแนนคาวรีได้รับผลกระทบ เกาะกัตจัล (Katchal Island) และเกาะกาโมร์ฏาที่อยู่ติดกันกลับถูกสึนามิไหลท่วมได้รับความเสียหายหนักกว่า เมื่อวันที่ 18 มกราคม 2005 รัฐบาลรายงานว่ามีผู้เสียชีวิตเพียง 1 รายและสูญหาย 3 รายจากเกาะแนนคาวรี แต่มีผู้เสียชีวิต 51 รายและสูญหาย 387 รายจากเกาะกาโมร์ฏา และผู้เสียชีวิต 345 รายและสูญหาย 4,310 รายจากเกาะกัตจัล
ประชากร

จากการสำรวจสำมะโนประชากรอินเดียในปี ค.ศ. 2011 พบว่ามีประชากร 1,019 คนบนเกาะแนนคาวรี
ภูมิศาสตร์

เกาะแนนคาวรีมีพื้นที่ 47 ตารางกิโลเมตร และตั้งอยู่ห่างจากเกาะคาร์นิโคบาร์ (Car Nicobar) ซึ่งเป็นเกาะนิโคบาร์ที่อยู่เหนือสุดไปทางทิศใต้-ตะวันออกเฉียงใต้ 160 กิโลเมตร แนนคาวรีเป็นเกาะหนึ่งของหมู่เกาะนิโคบาร์ อยู่ภายใต้การปกครองของประเทศอินเดีย นอกจากนี้ยังเป็นส่วนหนึ่งของเขตสงวนชนเผ่านิโคบาร์และอันดามัน ซึ่งห้ามไม่ให้บุคคลที่ไม่ใช่คนพื้นเมืองเข้าเยี่ยมชมหรือทำธุรกิจบนเกาะโดยไม่ได้รับอนุญาต โดยหวังว่าจะรักษาชุมชนพื้นเมืองที่อาศัยอยู่ที่นั่นซึ่งตกอยู่ภายใต้ภัยคุกคามไว้
ภูมิศาสตร์ > ภูมิอากาศ

| ข้อมูลภูมิอากาศของเกาะแนนคาวรี (1981–2010, สุดขีด 1952–2012)> เดือน | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ม.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ก.พ. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> มี.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> เม.ย. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> พ.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> มิ.ย. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ก.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ส.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ก.ย. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ต.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> พ.ย. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ธ.ค. | ข้อมูลภูมิอากาศของเกาะแนนคาวรี (1981–2010, สุดขีด 1952–2012)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 34.4 (93.9) | 36.4 (97.5) | 35.6 (96.1) | 39.2 (102.6) | 38.6 (101.5) | 34.1 (93.4) | 32.7 (90.9) | 33.0 (91.4) | 34.7 (94.5) | 36.2 (97.2) | 34.1 (93.4) | 36.0 (96.8) | 39.2 (102.6) |
| อุณหภูมิสูงสุดเฉลี่ย °C (°F) | 31.3 (88.3) | 31.9 (89.4) | 32.5 (90.5) | 32.8 (91) | 31.4 (88.5) | 30.5 (86.9) | 30.1 (86.2) | 30.0 (86) | 29.9 (85.8) | 30.2 (86.4) | 30.5 (86.9) | 30.9 (87.6) | 31.0 (87.8) |
| อุณหภูมิต่ำสุดเฉลี่ย  °C (°F) | 24.2 (75.6) | 24.5 (76.1) | 24.7 (76.5) | 25.0 (77) | 24.7 (76.5) | 24.8 (76.6) | 24.6 (76.3) | 24.5 (76.1) | 24.1 (75.4) | 24.0 (75.2) | 24.0 (75.2) | 24.1 (75.4) | 24.4 (75.9) |
| อุณหภูมิต่ำสุดที่เคยบันทึก °C (°F) | 18.4 (65.1) | 19.0 (66.2) | 18.2 (64.8) | 19.6 (67.3) | 18.9 (66) | 19.2 (66.6) | 19.2 (66.6) | 19.0 (66.2) | 17.8 (64) | 18.6 (65.5) | 18.8 (65.8) | 18.7 (65.7) | 17.8 (64) |
| ปริมาณฝน มม (นิ้ว) | 69.8 (2.748) | 52.8 (2.079) | 52.1 (2.051) | 98.3 (3.87) | 317.5 (12.5) | 242.1 (9.531) | 233.5 (9.193) | 208.3 (8.201) | 264.3 (10.406) | 276.2 (10.874) | 313.0 (12.323) | 193.4 (7.614) | 2,321.3 (91.39) |
| ความชื้นร้อยละ | 80 | 79 | 78 | 79 | 84 | 84 | 84 | 84 | 86 | 86 | 86 | 82 | 83 |
| วันที่มีฝนตกโดยเฉลี่ย | 4.5 | 3.0 | 3.2 | 6.2 | 14.3 | 12.7 | 13.3 | 12.5 | 14.3 | 14.3 | 14.5 | 9.0 | 121.7 |
แหล่งที่มา: กรมอุตุนิยมวิทยาอินเดีย
การบริหาร

เกาะนี้ขึ้นกับเตห์สีลแนนคาวรี (Nancowry tehsil) ในเขตตำบลแนนคาวรี
ระเบียงภาพ

แผนที่
หมู่บ้านมะละกา ค.ศ. 1870
กองทหารราชปุตลาดตระเวนระหว่างสงครามโลกครั้งที่สอง
แหล่งข้อมูลอื่น

Space Shuttle Photo of Nancowry and surrounding islands (courtesy Earth Sciences and Image Analysis, NASA-Johnson Space Center). Nancowry is the island on the bottom right. Adjoining it, with Nancowry Harbour between, is Camorta (Kamorta) Is. to the north (up) and Katchall Is. to the west (left).
Government of the Andaman and Nicobar Union Territory (tsunami damage page)
Andaman and Nicobar Police
"Nicobar Islands rain forests". Terrestrial Ecoregions. World Wildlife Fund.
M.V.R. Murti, et al., Evaluation of Coral Systems through Remote Sensing – A case study in Nicobar Islands, India, presented at Poster Session 2, ACRS 1991. Includes various close-up line maps of the Nancowry group.
Before-and-after satellite photos of Katchall island
อินาริซูชิ

| --- | --- |

ประเภท: อาหารจากเต้าหู้
แหล่งกำเนิด: ญี่ปุ่น
ภูมิภาค: คันโต และคันไซ
ส่วนผสมหลัก: เต้าหู้ทอด (อาบุราอาเงะ)
 ตำราอาหาร: อินาริซูชิ   สื่อ: อินาริซูชิ
อินาริซูชิทรงก้อนสี่เหลี่ยมผืนผ้าแบบคันโต
อินาริซูชิทรงสามเหลี่ยมแบบคันไซ
อินาริซูชิ หรือ ซูชิเต้าหู้หวาน (ญี่ปุ่น: 稲荷寿司) เป็นซูชิที่ห่อด้วยเต้าหู้ทอดแบบบาง โดยทั่วไปใส่ข้าวซูชิเพียงอย่างเดียว ชื่อของอินาริซูชินี้ได้รับการเล่าขานจากนิทานพื้นบ้านว่าตั้งชื่อตามอินาริ เทพเจ้าในลัทธิชินโต เชื่อกันว่าสุนัขจิ้งจอกผู้ส่งสารแห่งเทพอินาริชื่นชอบเต้าหู้ทอดนี้ และยังสันนิษฐานว่าการห่ออินาริซูชิให้มีมุมแหลมคล้ายหูของสุนัขจิ้งจอก รูปแบบอื่นที่คล้ายกันในภูมิภาคได้แก่ ฟุคุสะซูชิ หรือ ฉะคินซูชิ (帛紗寿司 หรือ 茶巾寿司) ซูชิที่ห่อด้วยไข่เจียวบาง ๆ แทนเต้าหู้ทอด
อินาริซูชิไม่เหมือนกับอินาริมากิ ซึ่งเป็นซูชิม้วนที่มีไส้เต้าหู้ทอดปรุงรส อินาริซูชิมักขายในรูปของโอคาซึยะ (อาหารสำเร็จรูปแบบญี่ปุ่น) และมักเป็นส่วนประกอบของกล่องเบ็นโต
ภาพรวม

อินาริซูชิ เป็นซูชิที่ห่อ ด้วยเต้าหู้ทอดแบบบางที่เรียก อาบุราอาเงะ โดยเปิดก้อนเต้าหู้ที่ทอดแล้วให้เป็นถุง แล้วนำไปปรุงรสด้วยโชยุ หรือต้มในน้ำที่ปรุงรสหวานหรือเผ็ด จากนั้นยัดไส้ด้วยข้าวซูชิ (酢飯; ข้าวปรุงด้วยน้ำส้มสายชู) เพียงอย่างเดียวในแบบธรรมดา หรือผสมด้วยอาหารปรุงสุกจากการต้มอย่างอื่นในข้าวที่ยัดไส้ เช่น งาดำ แคร์รอตและเห็ดหอม
ชื่อ อินาริ นี้ได้รับการเล่าขานจากนิทานพื้นบ้านว่าตั้งชื่อตามเทพเจ้าอินาริแห่งศาลเจ้าอินาริ ซึ่งเป็นเทพเจ้าแห่งการเก็บเกี่ยว ความอุดมสมบูรณ์ของพืชพรรณธัญญาหารและข้าว และความเจริญรุ่งเรือง ที่ศาลเจ้าอินาริ (อินาริจินจะ) ทั่วประเทศมักมีรูปปั้นสุนัขจิ้งจอกที่เปรียบเสมือนสัตว์ผู้รับใช้เทพอินาริประดับอยู่ ซึ่งส่วนใหญ่มักมีการเซ่นไหว้ด้วยอาบุราอาเงะหรืออินาริซูชิ ตามตำนานเล่าว่าสุนัขจิ้งจอกชอบกินหนูทอด แต่การฆ่าสัตว์เป็นสิ่งที่ไม่พึงกระทำ ทำให้เริ่มใช้ถั่วเหลืองในการทำอาบุราอาเงะขึ้นมา หลังจากนั้นได้เริ่มมีการใส่ข้าวที่เชื่อว่าได้มาจากอานิสงส์ของเทพอินาริลงไปด้วย ทำให้บ้างก็เรียกกันว่าอินาริซูชิ บางคนเรียกว่าโออินาริซัง หรือคิตสึเนะซูชิ (คิตสึเนะ แปลว่า สุนัขจิ้งจอก) และเป็นที่คุ้นเคยกันในหมู่คนญี่ปุ่นมาตั้งแต่ญี่ปุ่นในสมัยโบราณ
ลักษณะโดยทั่วไป รูปทรงของก้อนอินาริซูชิแบ่งเป็นตามภูมิภาค เช่น แบบก้อนสี่เหลี่ยมผืนผ้าหรือทรงกระบอกคล้ายกระสอบแบบคันโต และแบบสามเหลี่ยมแบบคันไซ ซึ่งสามารถมองเห็นข้าวซูชิได้จากด้านล่าง ลักษณะรูปทรงสามเหลี่ยมนี้ ว่ากันว่ามาจากรูปทรงของหูสุนัขจิ้งจอกบ้าง หรือภูเขาอินาริ ที่เป็นที่ตั้งของศาลเจ้าฟูจิมิอินาริไทฉะที่เกียวโตบ้าง
มักไม่ค่อยพบอินาริซูชิในร้านซูชิระดับภัตตาคาร แต่มักเป็นอาหารราคาถูกยอดนิยมในร้านอาหารข้างทาง เช่น ร้านซูชิสายพานและร้านซูชิแบบซื้อกลับบ้าน อินาริซูชิเป็นสินค้าพื้นฐานที่พบบ่อยในร้านขายอาหารสำเร็จรูป ซูเปอร์มาร์เก็ต และร้านสะดวกซื้อในย่านการค้า และมักจะปรากฏในกล่องอาหารกลางวัน (เบ็นโต) ที่ทำจากบ้าน
ประวัติ

ในหลักฐานทางประวัติศาสตร์ที่เก่าแก่ที่สุดที่เกี่ยวกับอินาริซูชิ คือ สารานุกรม "ร่างแห่งพรหมจรรย์" (守貞謾稿; คิตางาวะโมริซาดะ) เขียนขึ้นในช่วงสิ้นสุดยุคเอโดะในญี่ปุ่น อธิบายไว้ว่า
"ในปีสุดท้ายของเทนโป (ตามปฏิทินจันทรคติ ซึ่งคือช่วงกุมภาพันธ์ ค.ศ. 1844 ถึงมกราคม ค.ศ. 1845 ในปฏิทินสมัยใหม่) เต้าหู้ทอดชิ้นหนึ่งถูกตัดเป็นถุงและยัดไส้ข้าวที่ผสมด้วยบวบแห้งหั่นเป็นชิ้น แล้วขายเป็นซูชิ ..ทั้งอินาริซูชิ หรือ ชิโนดะซูชิ ตั้งชื่อตามสุนัขจิ้งจอก และโนโดริ (ชื่ออื่นสำหรับจิ้งจอก) เพราะว่าสุนัขจิ้งจอกชอบเต้าหู้ทอด (อินาริซูชิ) ..เป็นซูชิที่แพงที่สุด ..ในอดีตมีขายในเมืองเช่น นาโกย่า ในเอโดะมี (อินาริซูชิ) ขายตามร้านก่อนหน้าปีเท็นโปไหม"
"เท็นกอน โคคิ" (天言筆記; หนังสือที่เขียนขึ้นในยุคเมจิ) กล่าวว่าเต้าหู้ถูกยัดไส้ด้วยข้าวและกินด้วยซอสวาซาบิ และเรียกอีกอย่างว่า "ฮานะฮาดะ ชิตะ นาโอะ" (はなはだ下直) ซึ่งเป็นซูชิราคาถูก
ภาพประกอบใน "เคียวคะ โกอุ" (近世商売尽狂歌合; ค.ศ. 1852 (ปีคาเออิ ที่ 5)) แสดงถึงแผงขายอินาริซูชิที่ยาวและแคบซึ่งไม่มีให้เห็นในปัจจุบัน
ระเบียงภาพ

อินาริซูชิในกล่องบรรจุ ที่พบตามร้านสะดวกซื้อ
สุเกะโรกุซูชิ
เป็นส่วนประกอบของเบ็นโต
โมเดลอาหารที่มีอินาริซูชิ หน้าร้านข้างทางที่เกียวโต
อินาริซูชิราคาสูง ที่ขายในภัตตาคารย่านกินซะ
เปลือกเต้าหู้ของอินาริซูชิที่ย่างด้วยไฟ
อินาริซูชิราคาย่อมเยา
อินาริซูชิที่ทำเอง นำไปกินในงานกีฬาโรงเรียน
ร้านอินาริซูชิ ในช่วงปลายยุคเอโดะ (พิพิธภัณฑ์ฟุคางาวะเอโดะ)
ทามาโงยากิ

| --- | --- |
ทามาโงยากิในโตเกียว
ประเภท: ไข่เจียว
มื้อ: อาหารเช้า
แหล่งกำเนิด: ญี่ปุ่น
ส่วนผสมหลัก: ไข่
รูปแบบอื่น: อูซูยากิทามาโงะ, คินชิทามาโงะ, อิริทามาโงะ
 ตำราอาหาร: ทามาโงยากิ   สื่อ: ทามาโงยากิ
ทามาโงยากิ (ญี่ปุ่น: 卵焼き หรือ 玉子焼き; โรมาจิ: Tamagoyaki; แปลว่า 'ไข่ย่าง') เป็นไข่เจียวของญี่ปุ่นรูปแบบหนึ่ง ทำโดยการการม้วนไข่ที่ตีแล้วทอดแล้วเข้าด้วยกันหลายชั้น ๆ มักปรุงอยู่ในกระทะรูปสี่เหลี่ยมผืนผ้าที่เรียกว่า มากิยากินาเบะ หรือ ทามาโงยากิกิ
การปรุง

ทามาโงยากิมีหลายรูปแบบ ทำโดยการผสมไข่ น้ำตาล และโชยุเข้าด้วยกัน นอกจากนี้ยังมีการใช้สาเกและมิริงในบางสูตร
รูปแบบอื่น ๆ เช่น "ดาชิมากิทามาโงะ " ซึ่งเพิ่มดาชิลงในส่วนผสมของไข่, รูปแบบที่ใส่น้ำสตอกของปลาโบนิโตะแห้งและสาหร่ายทะเล หรือรูปแบบที่เป็นส่วนผสมของน้ำแกงข้นกุ้ง ฮ่วยซัวขูด สาเก และไข่ กลายเป็นก้อนที่มีลักษณะคล้ายคัสตาร์ด
ทางเลือกการเสิร์ฟ

ในประเทศญี่ปุ่น ทามาโกะยากิมักเสิร์ฟเป็นอาหารเช้า
ทางเลือกการเสิร์ฟ > ซูชิ

ทามาโงยากิเป็นหน้าหนึ่งบนนิงิริซูชิ และยังปรากฏในซูชิม้วนหลายประเภท ในวันที่ร้านซูชิส่วนมากทำทามาโงยากิด้วยตนเอง หรือที่รู้จักกันในชื่อ เกียวกุ ในภาษาของวงการซูชิ ลูกค้าผู้เชี่ยวชาญจะสั่งทามาโงซูชิก่อนเริ่มมื้ออาหารเพื่อประเมินทักษะของพ่อครัวซูชิ
ม้วนฟูโตมากิขนาดใหญ่มักจะใช้ทามาโงยากิเป็นส่วนผสม
อาหารที่คล้ายกัน

ในประเทศญี่ปุ่น มีอาหารหลายอย่างที่คล้ายกับทามาโงยากิ เช่น อูซูยากิทา มาโงะ, คินชิทามาโงะ และ อิริทามาโกะ ต่างกันที่ความหนาและลักษณะการทอด อูซูยากิทามาโงะนั้นมีลักษณะบางกว่า คินชิทามาโกะคืออูซูยากิทามาโงะแบบหนึ่งที่หั่นให้เหมือนกับเส้นด้ายเส้นเล็ก และอิริทามาโงะคล้ายกับไข่คน
ดาเตมากิ (伊達巻) มีลักษณะการปรุงคล้ายกับทามาโงยากิ แต่มีการใส่เนื้อปลาบดและฮันเป็งลงในส่วนผสม
ดูเพิ่ม

โอโกโนมิยากิ
ดาเตมากิ
ขงหยง

ขงหยง หรือ ขงเล่ง มีชื่อในสำเนียงจีนกลางว่า ข่งหรง(จีน: 孔融; พินอิน: Kǒng Róng) (ค.ศ. 153 - ค.ศ. 208) มีชื่อรองว่าเหวินจฺวี่ (จีน: 文舉; พินอิน: Wénjǔ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นชาวเมืองซีฟู่ ในเขตแคว้นหลู่โก้วะ ( โลก๊ก ) อันเป็นที่เกิดของขงจื้อ เป็นเชื้อสายของขงจื้อลำดับที่ 20 มีสติปัญญาเฉียบแหลม เมื่ออายุ 10 ขวบได้ไปหาหลี่อิ๋ง เจ้าเมือง คนเฝ้าประตูไม่ให้เข้า ขงหยงอ้างว่าเป็นเพื่อนสนิทของเจ้าเมืองจึงเข้าได้ เมื่อหลีอิ๋งถามว่า เป็นเพื่อนสนิทมาตั้งแต่ครั้งไหน ขงหยงตอบว่า บรรพบุรุษของข้าพเจ้า (คือขงจื้อ) ได้ไปถามความรู้เกี่ยวกับประเพณี จากบรรพบุรุษของท่าน ( คือ เล่าจื๊อ ซึ่งชื่อจริงว่า หลีเอ๋อ ) จึงถือว่าสกุลเราสนิทมาหลายชั่วคนแล้ว
หลีอิ๋งประหลาดใจในสติปัญญาของเด็กน้อยผู้นี้มาก พอดีเฉินวุ่ย ขุนนางผู้ใหญ่ตำแหน่งต้าจงต้าฟูมาเยี่ยมหลีอิ๋งจึงเล่าให้เฉินวุ่ยฟัง เฉินวุ่ยก็ว่า เด็กฉลาดไม่แน่นักที่โตขึ้นจะฉลาดเสมอไป ขงหยงโต้ว่า ตัวท่านเองก็เป็นเด็กฉลาดมาก่อนไม่ใช้หรือ พูดคำนี้ทั้งหลีอิ๋งกับเฉินวุ่ย ก็หัวเราะขึ้นพร้อมกัน โตขึ้น ขงหยงได้ดำรงตำแหน่งราชการเป็นจงหลังเจี้ยง เจ้าเมื่องปักไฮ ประชาชานิยมรักใคร่มาก ชอบยกคำโบราณมาพูดเสมอว่า “ในห้องพรั่งพร้อมด้วยเพื่อน ในแก้วเอิบอาบด้วยน้ำเหล้า” เป็นผู้จัดตั้งสถานศึกษาศิลปะวรรณคดี และได้ชื่อว่าเป็นปราชญ์คนหนึ่งใน 7 ของรัชสมัยพระเจ้าเหี้ยนเต้
ครั้งหนึ่งโจโฉต้องการคนดีมีฝีปากไปเกลี้ยวกล่อมเล่าเปียว ผู้ครองแคว้นเกงจิ๋ว มีผู้เสนอให้วานขงหยง แต่ขงหยงไม่ยอมรับ แนะนำให้วานยีเอ๋ง ซึ่งเป็นเพื่อนรักไปแทน แต่ยีเอ๋งเป็นปราชญ์ที่พูดมากเกินไป ชอบยกตนข่มท่าน การเกลี้ยกล่อมจึงไม่สำเร็จ เนื่องจากคอยขัดคอโจโฉบ่อย ๆ โจโฉจึงไม่ชอบ ครั้งสุดท้ายขัดคอไม่ให้ยกทัพไปปราบเล่าปี่ อ้างว่าเล่าปี่เป็นเชื้อสายพระเจ้าเหี้ยนเต้ และตั้งหลักมั่นคงที่เกงจิ๋วแล้ว
โจโฉโกรธ ให้จับขงหยงประหารชีวิตเสีย ขณะที่บุตรกำลังเล่นหมากล้อมกันอยู่คนใช้วิ่งมาบอกข่าว และให้ขอให้หนีไปเสีย บุตรขงหยงคนที่สองตอบว่า
ซึ่งท่านเอ็นดูแก่เรานี้คุณก็หาที่สุดมิได้ แต่ธรรมดานกทั้งปวงซึ่งตกฟองในรัง แม้ว่ารังทำลายแล้ว ฟองนั้นก็ตกแตก มิอาจสามารถตั้งอยู่ได้ และบิดาเราถึงแก่ความตายแล้ว บัดนี้ตัวเราผู้เป็นบุตรหรือจะหนีพ้น
พูดมิทันขาดคำทหารโจโฉก็เข้ามาล้อมเรือนจับบุตรภรรยาขงหยงไปฆ่าเสียสิ้น แล้วโจโฉให้เอาศพขงหยงไปประจานไว้ที่สามแพร่ง
รูปขงหยงจากเกม Romance Of The Three Kingdoms XI ของค่ายเกม KOEI